Seljord

Seljord er et bygdelag og en kommune i Telemark fylke og ligger fysisk i regionen Øvre Telemark. Den grenser i nord til Tinn, i øst til Hjartdal, Notodden og Midt-Telemark, i sør til Kviteseid, og i vest til Tokke og Vinje. Høyeste punkt er Brattefjell, 1 540 moh. Seljord sentrum ligger ved foten av Skorve, 1 370 moh.

Seljord ligger ved Seljordsvannet og har en betydelig turisttrafikk om sommeren på grunn av den kjente sjøormen Seljordsormen, Dansebandfestivalen, Countryfestivalen, Seljordspelet og ikke minst landbruksmessa Dyrsku'n, som har bestått siden 1866. Andre helga i september kommer det hvert år 60 000-80 000 til dette arrangementet. Tettstedet Seljord hadde 1. januar 2007 1 260 innbyggere.

 Historie 
I middelalderen het Seljord Sæiljugiordi, senere Selagiorthi, på 1700-tallet Sillejord, og i moderne tid endelig Seljord.

Hans Jacob Wille innledet sin beskrivelse av Seljord fra 1786 slik: «At Sillejord i de ældre tider er kaldet Sæiljugiordi, bevises af et Pergament fra 1350 hvor det saa benævnes. Stedet har altsaa sit navn af en Jord, hvor Siljetræet (Salix Caprea, her kaldet Sæilju) findes i Mængde(...)1492 var Benævnelsen ændret til Selagiorthi.»

Seljord har bestått som selvstendig administrativ enhet siden middelalderen i form av Seljord prestegjeld og fikk status som formannskapsdistrikt, senere betegnet kommune, fra 1837. 1. januar 1883 ble en del av Seljord med 235 innbyggere overført til Bø kommune. 11. oktober 1873 ble en ubebodd del av Kviteseid ved kongelig resolusjon overført til Seljord. Den siste grensereguleringen ble gjennomført ved kongelig resolusjon 23. januar 1905 da en ubebodd del av Hjartdal kommune ble overført til Seljord.

 Politikk 

Se også utfyllende artikkel: Kommunestyrevalg i Seljord.

 Kommunestyrevalget 2023 

 Kommunikasjon 
Telemark Bilruter har hovedbase i Seljord. Selskapet driver et vidt forgrenet rutenett i hele Telemark og inn i Aust-Agder til Arendal.

 Bygder 
Seljord har flere bygder som Flatdal, Åmotsdal, Svartdal, Langlim og Garvik.

I tillegg har Seljord mange små bygder som Nordbygdi, Dyrlandsdalen, Vefall og Manheimstrondi.

 Referanser 

 Eksterne lenker 


  Kommunefakta Seljord - Statstisk sentralbyrå 
  Seljordportalen 
  Seljord kirke 
  Dyrskuplassen
  Flatdal
  Nutheim Kunstsenter
  Historiske arkiver etter Seljord kommune på Arkivportalen